Մերի Բելոու

Մերի Բելոու (անգլ.՝ Mary Balogh,մարտի 24, 1944(1944-03-24), Սուոնսի, Ուելս, Միացյալ Թագավորություն), բրիտանացի ժամանակակից գրող, 19-րդ դարի Անգլիայի պատմության թեմայով սիրային վեպերի հեղինակ։


== Կենսագրություն ==
Մերին ծնվել է Սուոնսիում՝ հետպատերազմյան Ուելսում՝ Արթուր և Միլդրեդ Ջենկինսների ընտանիքում։ Մեծ քրոջ՝ Մոյրիի հետ առաջվա պես պահպանվել են ընկերական և ջերմ հարաբերությունները։ Քույրն ընդամենը երկու տարով է մեծ Մերիից։ Երկուսն էլ մանուկ հասակից եղել են ֆանտազյոր, հորինող և գրքամոլ։ Քույրերը մեծացել են սիրո և քնքշության մթնոլորտում, և ծնողների շնորհիվ ստացել լավ կրթություն, չնայած նրան, որ այդ ժամանակ Բրիտանիայում կրթությունը կարևոր չէր համարվում աղջկա համար։
Գրող դառնալը Մերի Բելոուի բաղձալի երազանքն էր դեռ մանուկ հասակից, երբ նա և քույրը հորինում էին բազմաթիվ պատմվածքներ։ Բայց ուսուցչուհու աշխատանքը, այնուհետև ընտանեկան հոգսերը նրանից շատ ժամանակ էին խլում, և միայն այն ժամանակ, երբ կրտսեր դուստրը դարձավ վեց տարեկան, նա զգաց, որ արդեն բավականաչափ ժամանակ ունի սիրելի գործով զբաղվելու համար։
Մերի Բելոուն շատ էր սիրում Ջորջետ Հեյերի վեպերը։ Նա լիակատար երանությամբ էր ընկղմվում այն աշխարհի մեջ, որը մինչ այդ իրեն հայտնի էր միայն Ջեյն Օստինի վեպերից։ Բելոուն գիտեր, որ եթե երբևէ ձեռնամուխ լինի գրելու, ապա իր գրքերում կվերստեղծի ռեգենտության ժամանակաշրջանի Անգլիայի ռոմանտիկ աշխարհը։


== Գործունեություն ==
Կրթություն ստանալուց հետո Մերին Կիպլինգում (Կանադայի Սասկաչևան նահանգ) համաձայնագիր ստորագրեց ուսուցչուհու աշխատանքի համար։ Այստեղ նա հանդիպեց իր ապագա ամուսնուն՝ ֆերմեր Ռոբերտ Բելոուին (այնուհետև դարձել է շտապ օգնության վարորդ)։ Նրանք ունեն երեք երեխա։ Ավագ դուստրը՝ Ժակլինը, մոր քարտուղարուհին է։
Մերին իր առաջին վեպը՝ «A Masked Deception»-ը («Խաբուսիկ դիմակ»), գրել է խոհանոցի սեղանի մոտ, երբ ընտանիքը ընթրիքից հետո պտտվում էր նրա շուրջը։ Գիրքն ավարտել է երեք ամիս անց, և տպագրել 1985 թվականին։ Այս վեպի համար Մերի Բելոուն արժանացել է «Romantic Times» պատվավոր մրցանակին՝ որպես տարվա լավագույն նոր գրող։
1988 թվականին ավարտեց ուսուցչուհու աշխատանքը՝ կենտրոնանալով գրական կարիերայի վրա։ Դրան հաջորդեցին շատ վեպեր և տարատեսակ մրցանակներ, և ներկայումս Մերի Բելոուն ավելի քան ութսուն վեպերի հեղինակ է և ժանրի ճանաչված դասական։
Ջորջետ Հեյերի ստեղծագործությունների հանդեպ սերը չէր կարող չարտացոլվել նրա ստեղծագործություններում, որոնցում հաճախ է անդրադարձել տղամարդու և կնոջ միջև ֆիզիոլոգիական և սեռական հարաբերություններին։ Բելոուի նախընտրած սյուժետային սխեման բռնի կամ ֆիկտիվ ամուսնությունն է, որի մեջ մտնելով՝ զույգը սկզբում օտարացում է զգում, այնուհետև տոգորվում է փոխադարձ զգացմունքներով։


== Ստեղծագործություններ ==


== Մրցանակներ ==
«Romantic Times Career Archivement Award» մրցանակ (լավագույն հեղինակ) 
Հաղթող

1988-1989 - «Regency Romance» կատեգորիայում
1992-1993 - «Regency short story» կատեգորիայում«Romantic Times Rewiewer’s Choice Award» մրցանակ (լավագույն վեպ )
Հաղթող

2001 - «More than a Mistress» «Historical romance of the year» կատեգորիայում
2003 - «Slightly scandalous» «Best Regensy-set Historical Romance» կատեգորիայում
2006 - «Simply Love» «Historical romance of the year» կատեգորիայում


=== Անվանակարգեր ===
1995 -  «Heartless» «Historical romance of the year» կատեգորիայում
2007 -  «Simply Magic» «Historical romance of the year» կատեգորիայում
2007 - «Simply Perfect» «Historical romance of the year» կատեգորիայում
2010 - «A Secret Affair» «Best Regency-Set Historical Romance» կատեգորիայում


== Ծանոթագրություններ ==


== Արտաքին հղումներ ==
Պաշտոնական կայք
Մերի Բելոուն RT գրքերի գրախոսությունում Archived 2009-05-02 at the Wayback Machine.
Մերի Բելոուն Ալդեբարան էլեկտրոնային գրադարանի կայքում Archived 2009-02-16 at the Wayback Machine.
Բելոուն Ֆանտաստիկ Գեղարվեստական գրականությունում(չաշխատող հղում)